En skole i Esbjerg har torsdag modtaget en bombetrussel.

Politiet er færdige med at gennemsøge Urbanskolen i Esbjerg med bombehunde, efter at de modtog en anmeldelse om en bombetrussel torsdag.

Poliet oplyser, at der ikke blev fundet noget i forbindelse med afsøgningen, og at afspærringen dermed er ophævet.

Det skriver Sydjyllands Politi på Twitter.

Politiet ved forsat ikke, hvem der stod bag bombetruslen.

Urbanskole, Søndervangen 18 i Esbjerg har telefonisk modtaget en bombetrussel. Alle på skolen er evakueret til boldbanen #politidk — Sydjyllands Politi (@SjylPoliti) March 10, 2016

Alle elever på skolen blevet bragt til Rørkjærhallen, der ligger i nærheden af skolen efter evakueringen. Alle eleverne er blevet hentet af deres forældre.

Politiet modtog anmeldelsen om bombetruslen klokken 13.55 torsdag.

Politiet er på skolen for at undersøge omstændighederne nærmere. Bombehunde er i færd med at undersøge skolen, skriver politiet.

Det er på Urbanskolens afdeling Søndervangen, der er blevet evakueret.

Til forældre: Alle elever vil i busser blive bragt til Rørkjærhallen. Her kan forældre henvende sig #politidk — Sydjyllands Politi (@SjylPoliti) March 10, 2016

Sydjyllands Politi oplyser på Twitter, at der vil gå flere timer før skolen i Esbjerg er afsøgt.

TV 2 følger sagen.